Държавен вестник, бр. 68, 2010 г., стр. 143

БРОЙ  68	
Д Ъ Р Ж А В Е Н  В Е С Т Н И К 	
СТР.  143  
7.1.1. Насочва всеки болен с характерен обрив 
по предилекционни за атопичен дерматит места, 
за консултация със специалист-алерголог. 
7.1.2. След консултацията поема лечението 
на болния. 
7.1.3. При влошаване на доказания атопичен 
дерматит консултира повторно болния със специ­
алист-алерголог.
7.2. Задължения на специалиста-алерголог:
7.2.1. Преглежда болния. 
7.2.2. По възможност извършва кожно-алер­
гично тестуване. 
7.2.3. Изследва общи и специфични IgE aнтитела. 
7.2.4. Според резултатите от прегледа и изслед­
ванията потвърждава или отхвърля диагнозата 
атопичен дерматит. 
7.2.5. Назначава адекватна терапия, изготвя 
индивидуален лечебен план. 
7.2.6. Назначава контролен преглед за пре­
оценка на състоянието и клиничния отговор за 
актуализиране на индивидуалния лечебен план.
7.2.7. Назначава адекватен диетичен и двига­
телен режим.
7.2.8. Експертиза за временна неработоспо­
собност. 
7.2.9. При необходимост назначава консултация 
с дерматолог при болни с импетигинизации. 
7.2.10. Връща болния на общопрактикуващ 
лекар с подробно медицинско заключение. 
8. Остра хронична уртикария и ангионевротичен 
едем. Около 20 % от уртикариите са алергични. 
Друга част са автоимунни. Най-големият процент 
са идиопатични.
8.1. Задължения на общопрактикуващия лекар: 
8.1.1. Насочва болния към специалист-алерголог 
за уточняване на диагнозата и типа уртикария 
8.1.2. Поема контрола и лечението на болния 
след консултацията 
8.1.3. Болни с ангиоедем на ларинкса се на­
сочват по спешност към УНГ-отделения/клиники. 
8.2. Задължения на специалиста-алерголог:
8.2.1. Уточнява типа уртикария със специални 
алергологични изследвания. 
8.2.2. Назначава адекватно лечение. 
8.2.3. Назначава следващата визита за оценка 
на клиничния отговор и последващи контролни 
прегледи до стабилизиране на състоянието. След 
това изгражда индивидуален лечебен план.
9. Анафилактичен (алергичен) шок. Анафи­
лактичният шок е най-животозастрашаващата 
алергична реакция, която изисква неотложни и 
компетентни медицински действия. Те трябва да 
бъдат предприети от най-близкия медицински 
специалист (общопрактикуващ лекар, екип на 
център за спешна медицинска помощ). По време 
на неотложната медикация или непосредствено 
след нея болният трябва да бъде транспортиран 
до най-близката клиника по реанимация. След 
стабилизиране на състоянието болният се превеж­
да в клиника/отделение по алергология, където 
специалистът-алерголог провежда по-нататъшно 
лечение, изяснява етиологията на анафилактичния 
шок и изгражда бъдещото поведение. 
10. Серумна болест. Серумната болест (систем­
на алергична реакция от имунокомплексен тип) 
се развива след сенсибилизация с медикаменти, 
серуми и ваксини. Основните симптоми са темпе­
ратура, кожни обриви, артралгия, лимфаденопатия, 
протеинурия. Общопрактикуващият лекар следва 
да насочи такъв болен към специалист-алерголог. 
Специалистът-алерголог трябва да отхвърли или 
потвърди диагнозата и да спре подозирания меди­
камент. Заболяването изисква стационарно лечение 
в алергологична клиника/отделение. 
11. Наследствен ангионевротичен оток:
11.1. Наследствен ангионевротичен оток пред­
ставлява вроден дефицит на С1 естеразния инхи­
битор на комплементната система. Налице е под­
чертана фамилност. Протича с периодични кризи 
от отоци, ангажиращи различни органи и системи. 
При благоприятен изход отоците отзвучават за 
3 – 4 дни. Недиагностицирани и нелекувани, част 
от болните загиват от оток на ГДП с асфиксия. 
11.2. Задължения на общопрактикуващия лекар.
11.2.1. При съмнение за наследствен ангионевро­
тичен оток болният се насочва към Клиниката по 
клинична алергология и астма на Александровска 
болница – София, където има база данни за тази 
рядка болест, за потвърждаване или отхвърляне на 
диагнозата. Диагнозата, лечението и наблюдението 
на болния от наследствен ангионевротичен оток са 
изключителен приоритет на специалиста-алерголог. 
11.2.2. При диагностицирани болни със започва­
щи кризи незабавно ги насочва към най-близкото 
лечебно заведение за болнична помощ. 
11.2.3. Болни с начеващ оток на горните ди­
хателни пътища спешно се транспортират към 
УНГ-отделение или клиника на най-близкото 
лечебно заведение за болнична помощ за лечение 
и готовност за евентуална трахеостомия. 
11.3. Задължения на специалиста-алерголог:
11.3.1. Преглежда болния и изследва количест­
вено и функционално С1 инхибитора и С4 и С3 
фракции на комплемента. 
11.3.2. Отхвърля или потвърждава диагнозата. 
11.3.3. При потвърдена диагноза прилага ле­
чение при болния. 
11.3.4. При потвърдена диагноза изготвя доку­
мент на болния с кратко описание на болестта и 
мерки за първа помощ при спешност. 
12. Алергични васкулити.
12.1. Алергичните васкулити са системни ан­
титяло-медиирани имунокомплексни заболявания 
с хронично прогресивен ход. Изискват ранна ди­
агноза и своевременно адекватно лечение. При 
такъв подход прогнозата е благоприятна. 
12.2. Задължения на общопрактикуващия ле­
кар – при съмнение за алергични васкулити (фе­
брилитет, неповлияващ се от антибиотици, кожни 
обриви по скулите, уртикария, фоточувствителност, 
серозит, ставен синдром, адинамия, главоболие, 
тахикардия, промени в сърдечния статус, проте­
инурия, прояви на антифосфолипиден синдром, 
анемия, тромбоцитопения, лимфопения, левкопе­
ния, силно ускорена СУЕ, хипергамаглобулинемия, 
еозинофилия и др.) насочва болния за консултация 
със специалист-алерголог.